open-index/open-wikipedia-markdown huggingface dataset:
Liga ACB 1999-00

A **temporada 1999–00 da Liga ACB**, celebrada entre o 5 de setembro de 1999 e o 5 de xuño de 2000, foi a décimo sétima temporada da máxima categoría do baloncesto español desde a creación da Asociación de Clubs de Baloncesto (ACB) para substituír a antiga Primeira División. Nesta edición mantívose o número de equipos, 18, e o formato da edición anterior. Os playoffs polo título foron disputados polos oito primeiros clasificados, mentres que os dous últimos equipos descenderon á Liga LEB. O campión desta edición foi o Real Madrid, que conseguiu o seu vixésimo oitavo título de liga, sexto desde a fundación da Liga ACB. Nesta edición, curiosamente, repetiron da temporada anterior o máximo anotador, máximo anotador nacional, máximo reboteador, máximo asistente e máximo triplista.

## Equipos 
## Liga regular 
## Playoffs 
Fonte: Linguasport

## Clasificación final 
## Notas 
## Véxase tamén 
### Outros artigos 
* Liga ACB
* Asociación de Clubs de Baloncesto

### Ligazóns externas 
* Páxina web oficial da Liga ACB
Luís Sobrado

**Luís Martín Sobrado Fernández**, nado na Xesta (Lalín) o 30 de setembro de 1942, é un profesor e político galego.

## Traxectoria 
Foi mestre e inspector de Educación. Doutor en Pedagoxía e titulado en Psicoloxía Pedagóxica pola Universidade Complutense de Madrid. É Catedrático da Universidade de Santiago de Compostela, director do Departamento de Métodos e Técnicas de Investigación en Ciencias do Comportamento e da Educación da Facultade de Ciencias da Educación. Foi director do ICE e do Servizo de Publicacións e Intercambio Científico da USC.

Foi Secretario Xeral do Partido Galeguista (1979-1981), pertenceu á comisión do Estatuto dos dezaseis e asinou o 29 de setembro de 1980 os pactos do Hostal da reforma do Estatuto de Autonomía de Galicia. O congreso do Partido Galeguista de xuño de 1981 que elixiu presidente a Alfonso Álvarez Gándara rematou coa expulsión do sector máis á esquerda dirixido por Luís Sobrado.

En 2009 foi condenado por unha estafa á Universidade, pero foi indultado o 8 de outubro de 2010.

En 2017 recibiu a Medalla do Parlamento de Galicia como integrante do grupo de traballo encargado da elaboración do anteproxecto de Estatuto de autonomía de Galicia.

## Obras 
* *Orientaciones curriculares para la integración en educación especial*, 1985, Tórculo.
* *Calidad de los programas de formación del profesorado de preescolar*, 1986.
* *Intervención psicopedagógica y orientación educativa*, 1990.
* *Servicios de orientación ós centros educativos*, 1996, Edicións Laiovento.
* *Evaluación psicopedagógica y orientación educativa*, 2000 (con Camilo Ocampo Gómez).
* *Orientación e inserción profesional*, 1998.
* *Orientación e intervención sociolaboral*, 1999.
* *Estratexias de orientación psicopedagóxica no ensino secundario*, 1998.
* *Orientación profesional. Diagnostico e inserción sociolaboral*, 2000.
* *Diagnóstico en educación. Teoría, modelos y procesos*, 2002.
* *Evaluación y Orientación de Competencias y Calificaciones Profesionales*, 2004.
* *A calidade educativa dos centros docentes. Valoración e desenvolvemento*, 2006.
* *Avaliación da calidade e innovación dos centros educativos*, 2007.
* *Tecnologías de la información y comunicación. Uso en orientación profesional y en la formación*, 2011.

## Vida persoal 
Casou con Fe Taboada Fernández.

## Notas 
## Véxase tamén 
### Bibliografía 
* 

### Ligazóns externas 
* Ficha e galegos.info
* Entrevista en educaweb.com
Liga ACB 1998-99

A **temporada 1998–99 da Liga ACB**, celebrada entre o 6 de setembro de 1998 e o 21 de maio de 1999, foi a décimo sexta temporada da máxima categoría do baloncesto español desde a creación da Asociación de Clubs de Baloncesto (ACB) para substituír a antiga Primeira División. Nesta edición mantívose o número de equipos, 18, mais mudou o formato da edición anterior. Os playoffs polo título permaneceron igual, participando neles os oito primeiros clasificados, porén, por vez primeira desde a fundación da Liga ACB, desapareceron os playoffs pola permanencia, descendendo directamente os dous últimos clasificados. O campión desta edición foi o FC Barcelona Banca Catalana, que conseguiu o seu undécimo título de liga, oitavo desde a fundación da Liga ACB.

## Equipos 
## Liga regular 
## Playoffs 
Fonte: Linguasport

## Clasificación final 
## Notas 
## Véxase tamén 
### Outros artigos 
* Liga ACB
* Asociación de Clubs de Baloncesto

### Ligazóns externas 
* Páxina web oficial da Liga ACB
Vida celular

A **vida celular** é a vida dotada de células. O sentido habitual do termo "vida" implica que un organismo ten ou ben unha estrutura unicelular ou ben unha estrutura multicelular. Aínda así, o adxectivo "celular" implica a existencia de vida terrestre "non celular". Este punto de vista inclúe frecuentemente a clasificación dos virus como formas de vida.

## Características 
Á hora de falar dos dominios da vida, ás veces utilízase o termo *Cytota* como o nome dun reino (ou superreino), dominio ou imperio, para distingir a *vida celular* da *vida non celular* (denominada *Acytota*). Estas serían as dúas únicas subdivisións da vida terrestre, tamén coñecida como organismos terrestres, Biota, *Naturae* ou *Vitae*.

O debate sobre a posibilidade que a vida sexa celular *e* non celular intensificouse recentemente debido ao descubrimento o ano 2003 que o *Mimivirus* é moi grande, ten xenes para centenares de proteínas e pode fabricar algunhas proteínas que están implicadas na síntese doutras proteínas. Este descubrimento suxeriu a algúns virólogos e bacteriólogos que debería haber un cuarto dominio da vida, un dominio vírico, ademais dos dominios celulares das arqueobacterias, as bacterias e os eucariotas.

## Véxase tamén
### Outros artigos 
* Acelular
* Mimivirus
* Clasificación dos virus
* Evolución das células
Rómulo Gallegos

miniatura|dereita|Rómulo Gallegos
**Rómulo Galegos Freire**, nado en Caracas o 2 de agosto de 1884 e finado na mesma cidade o 5 de abril de 1969, foi un escritor e político venezolano. Formouse na Universidade Central de Venezuela.

## Biografía 
#### Orixes galegas 
Na *Enciclopedia da Emigración Galega* en liña mencionan que na Memoria do Ministerio de Relacións Interiores, referíndose á fundación o 9 de febreiro de 1945 do Lar Gallego de Caracas por Mosqueira Manso entre outros, nomearon socios de honra a Andrés Eloy Blanco e a Rómulo Gallegos, e subliñan:

### Escritor 
Está considerado o novelista venezolano máis relevante do século XX e un dos máis grandes literatos latinoamericanos de todos os tempos. Algunhas das súas novelas como *Doña Bárbara* pasaron a converterse en clásicos da literatura hispanoamericana.

### Político 
Exerceu o cargo de Presidente de Venezuela en 1948 por escasos nove meses, e converteuse no primeiro mandatario presidencial do século XX elixido de maneira directa, secreta e universal polo pobo venezolano, e foi o Presidente da República que obtivo a maior porcentaxe de votos ao seu favor en eleccións populares celebradas no país en todos os tempos, con máis do 80% da totalidade dos votos.  Foi apartado do poder debido ao golpe de Estado de 1948, liderado por Carlos Delgado Chalbaud.

Entre 1960 e 1963 foi o primeiro presidente da recentemente creada Comisión Interamericana de Dereitos Humanos.

## Homenaxes 
### Centros de ensino 
Entre outros, levan o nome de Rómulo Gallegos:

* Colexio Rómulo Gallegos (Petare, Estado Miranda)
* Unidade Educativa Instituto Rómulo Gallegos en Valencia, estado Carabobo.

* A Universidade Nacional Experimental de los Llanos Centrales Rómulo Gallegos (UNERG), é unha universidade con sede en San Juan de los Morros, Estado Guárico.
* Centro Rómulo Gallegos de Estudos Latinoamericanos (CELARG), instituto de divulgación cultural de Caracas, Venezuela

### Urbanismo 
#### Municipios co seu nome 
* A municipalidade Rómulo Gallegos, estado Apure, Venezuela.
* Municipio de Rómulo Gallegos, estado Cojedes, Venezuela.

#### Rúas e prazas 
* Avenida Rómulo Gallegos, unha das vías máis importantes de Caracas, Venezuela
* Parque Nacional Santos Luzardo, nome tomado dun dos personaxes principais da súa famosa novela Doña Bárbara.
* Avenida Rómulo Gallegos (Barquisimeto, Estado Lara)

### Premios 
* O Premio Internacional de Novela Rómulo Gallegos é outorgado cada dous anos polo goberno de Venezuela.

## Notas 
## Véxase tamén 
*Rómulo Betancourt

* Andrés Eloy Blanco Meaño
* Universidade Central de Venezuela

### Ligazóns externas 
* Biografía
Denice Klarskov

**Christina Denice Klarskov**, coñecida como **Denice Klarskov** e tamén como **Denice K**, nada o 18 de abril de 1986 é unha actriz pornográfica e produtora dinamarquesa. É a fundadora e propietaria de "DK Production", unha produtora de cinema porno.

## Filmografía (parcial) 
* *Young Harlots: The Academy* (2006), Harmony Films
* *Five Blondes* (2005), Vivid
* *Taking Off* (2007), Vivid,
* *Sex Is a Deadly Game*, (2007)
* *Babes of Denmark*
* *Almost Jailbait Volume 3*, Stoney Curtis Productions
* ''Cherry Bustin' Volume 3*, Stoney Curtis Productions
* *Young and Filthy* (2004) 
* *Teen Handjobs* (2004) 
* *Reel Girlfriends* (2005) 
* *Legal Teens* (2005) 
* *Night Nurses* (2006)
* *Teen Power! 17* (2006)
* *Danish Newcummers* (2007) 
* *Denice - Danmarks Sexdiva* (2008)
* *Anal Fuck Auditions 4* (2008) 
* *Briana Extreme (Vivid)'' (2007)
Palacio de la Moneda

O **Palacio de la Moneda** é a sede do presidente da República de Chile e comunmente desígnase como *La Moneda*. Tamén alberga o Ministerio do Interior, a Secretaría Xeral da Presidencia e a Secretaría Xeral de Goberno.miniatura|La Moneda.|esquerda
## Véxase tamén 
### Ligazóns externas 
* Gobierno de Chile 
* Palacio de La Moneda
Taking Off

A expresión inglesa **Taking Off** pode referirse a:

**Taking Off*, comedia cinematográfica dirixida por Milos Forman (1971);
**Taking Off*, disco de Neil Innes (1977);
*"Taking Off", canción de The Cure (2004)
Prince Valiant

***Prince Valiant*** é un filme de aventuras dirixido por Anthony Hickox que se estreou en 1997. Baséase na serie de banda deseñada *Príncipe Valiente* de Hal Foster, e algunhas das ilustracións do cómic foron empregadas no filme.

## Sinopse 
A historia está baseada no mito do Rei Artur. O xove e inexperto escudeiro Valiente, substituíndo a Sir Gawain, é enviado a escoltar á princesa de Gales Lady Ilene, un convidada en Camelot, na súa viaxe de volta a casa. O heroe terá que loitar coa súa espada para defender a Camelot dos invasores viquingos, que roubaron a espada Excalibur e ameazan con derrotar ós famosos Cabaleiros da Táboa Redonda.

## Personaxes 
## Véxase tamén 
### Outros artigos 
* Listaxe de filmes baseados na lenda artúrica

### Ligazóns externas 
* Ficha na IMDb 
* Ficha en Filmaffinity
Thelma e Louise

***Thelma e Louise*** (en ) é un filme estadounidense dirixido por Ridley Scott que se estreou en 1991.

Foi emitido na TVG o 30 de novembro de 1994.

## Sinopse 
Thelma Dickinson, unha ama de casa de vida baleira e anódina, está casada cun cretino detestable que a trata como a unha criada. Pola súa parte, Louise Sawyer traballa como camareira nunha cafetería e soña con que o seu mozo Jimmy, que é músico, case con ela. Unha fin de semana deciden facer unha viaxe xuntas no coche de Louise para afastarse da mortal rutina das súas vidas e de todas as súas frustracións. Porén, a súa escapada, que prometía ser divertida e, sobre todo, liberadora, acaba sendo unha experiencia chea de episodios dramáticos.

## Personaxes 
* Susan Sarandon como Louise Elizabeth Sawyer
* Geena Davis como Thelma Yvonne Dickinson
* Harvey Keitel como Detective Hal Slocumb
* Michael Madsen como Jimmy Lennox
* Christopher McDonald como Darryl Dickinson
* Stephen Tobolowsky como Max
* Brad Pitt como J.D.
* Timothy Carhart como Harlan Puckett
* Jason Beghe como State Trooper
* Marco St. John como Truck Driver

## Galardóns e nomeamentos 
* 1991: Oscar: Mellor guión orixinal. 6 nomeamentos.
* 1991: Globo de Ouro: Mellor guión orixinal. 4 nomeamentos.
* 1991: BAFTA: 8 nomeamentos, incluíndo filme, director, fotografía e bso.
* 1991: Seminci: Espiga de Ouro: Mellor filme.
* 1991: Nomeada ó Cesar: Mellor filme estranxeiro
* 1991: David de Donatello: Mellor filme estranxeiro
* 1991: 2 premios National Board of Review: Mellores actrices (Susan Sarandon e Geena Davis)

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Ong Bak 2

***Ong Bak 2*** (en ) é un filme de acción tailandés dirixido por Panna Rittikrai e Tony Jaa, e protagonizado por este último, que se estreou no 2008. Continuación do aclamado filme de artes marciais *Ong Bak*.

## Sinopse 
Tien é un neno que foxe para salvar a súa vida. Non entende o motivo, pero toda a súa familia foi asasinada e non ten onde agocharse. Capturado por comerciantes de escravos, o seu coraxe e o seu espírito de loitador salvaranlle dunha morte segura. Tien é rescatado por unha cuadrilla de bandoleiros que o acollerán e o instruirán nas artes marciais, converténdose nun gran guerreiro. Xa adulto, Tien (Tony Jaa) quere atopar resposta ós misterios da súa infancia e, sobre todo, quere acougar a súa sede de vinganza.

## Personaxes 
* Tony Jaa como Tien
* Nirut Sirichanya como Mestre Bua 
* Sorapong Chatree como Chernang
* Sarunyoo Wongkrachang como Señor Jom Rajasena
* Santisuk Promsiri como o Nobre Sihadecho
* Primorata Dejudom como Pim
* Natdanai Kongthong como Tien de xove
* Prarinya Karmkeaw como Pim de xove
* Patthama Panthong como Lady Plai
* Petchtai Wongkamlao como Mhen
* Dan Chupong como Bhuti Sangkha
* Supakorn Kitsuwon como Garda da armadura dourada
* Tim Man como o Ninja Negro
* Jaran Ngamdee
* Somdet Kaew-ler
* Kaecha Kampakdee como Gaesha Kumpakdee

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Liga ACB 1997-98

A **temporada 1997–98 da Liga ACB**, celebrada entre o 7 de setembro de 1997 e o 4 de xuño de 1998, foi a décimo quinta temporada da máxima categoría do baloncesto español desde a creación da Asociación de Clubs de Baloncesto (ACB) para substituír a antiga Primeira División. Nesta edición mantívose o número de equipos, 18, e o formato da edición anterior. Xogaron os playoffs polo título os oito primeiros clasificados e os playoffs pola permanencia os catro últimos. O campión desta edición foi o TDK Manresa, que conseguiu o seu primeiro e único título da ACB após vencer na final ao TAU Cerámica.

## Equipos 
## Liga regular 
## Playoffs 
### Playoff polo título 
Fonte: Linguasport

### Playoff pola permanencia 

Ciudad de Huelva e Ourense Xacobeo 99 descenden á Liga LEB.

## Clasificación final 
## Notas 
## Véxase tamén
### Outros artigos 
* Liga ACB
* Asociación de Clubs de Baloncesto

### Ligazóns externas 
* Páxina web oficial da Liga ACB
Complexo Deportivo das Eiroas

O **Complexo Deportivo das Eiroas** é unha instalación deportiva situado na parroquia de Bértoa, no Polígono industrial; o seu propietario é o concello de Carballo.

Conta con dous recintos dedicados á práctica do fútbol, o **Campo Municipal das Eiroas** (inaugurado no 2001) e un campo anexo (inaugurado no 2009, cunhas dimensións de 99 x 51 e con capacidade para 2500 espectadores). No estadio principal xoga os seus partidos como local o principal equipo de fútbol da localidade, o Bergantiños FC.

No 2008 renovouse o céspede artificial. Nestas instalacións agroman os talentos das Escolas Luis Calvo Sanz, encargadas da base do fútbol carballés.

## Véxase tamén 
### Ligazóns externas 
* Información na web do Concello de Carballo
Complexo Deportivo da Zona Escolar

O **Complexo Deportivo da Zona Escolar** ou **Complexo Deportivo Vila de Noia**, é un recinto polideportivo da localidade de Carballo. Trátase do lugar emblemático do deporte carballés, inaugurado en 1989 e feudo das distintas seccións da AD Xiria (baloncesto, balonmán e voleibol). O Pavillón está construído coa piscina ao seu carón nun recinto único. O complexo conta cunha piscina climatizada inaugurada en 1987 (remodelada no 2009 para acoller tamén unha zona spa), un pavillón de parqué flotante e un ximnasio.

## Véxase tamén 
### Ligazóns externas 
* Información na web do Concello de Carballo
Fosfocolina

A **fosfocolina** ou fosforilcolina é unha molécula intermediaria na síntese dos fosfolípidos fosfatidilcolina e esfingomielina nas células animais. A fosfocolina está formada pola colina unida a un fosfato .

Orixínase nunha reacción catalizada polo encima colina quinase, que converte ATP + colina en fosfocolina e ADP. Despois a fosfocolina reaccióna co CTP orixinando CDP-colina, e noutra reacción encimática transfírese a fosfocolina a un diacilglicérido formando a fosfatidilcolina e CMP libre.

A fosfocolina pode transferirse dunha fosfatidilcolina a unha ceramida, orixinando unha esfingomielina.

Nos nematodos e na placenta humana a fosfocolina pode utilizarse como unha modificación postraducional para suprimir a resposta inmune no hospedador.

A fosfocolina é tamén unha das dianas á que se unen as proteínas C-reactivas&nbsp;(CRP). Cando as células están danadas, as proteínas C-reactivas únense á fosfocolina dando inicio ao recoñecemento celular e á resposta inmunolóxica fagocítica.

A fosfocolina como grupo funcional (fosforilcolina) forma parte de diversos produtos aplicados en doenzas cardíacas tratadas con *stents*.

## Notas 
## Véxase tamén 
### Outros artigos 
* Fosfolípido
* Colina
* Fosfoetanolamina

### Ligazóns externas 
* Phosphocholine 3D Structure Viewer
Liga ACB 1996-97

A **temporada 1995–96 da Liga ACB**, celebrada entre o 5 de setembro de 1996 e o 20 de maio de 1997, foi a décimo cuarta temporada da máxima categoría do baloncesto español desde a creación da Asociación de Clubs de Baloncesto (ACB) para substituír a antiga Primeira División. O campión desta edición foi por terceiro ano consecutivo o FC Barcelona Banca Catalana.

Nesta edición reduciuse o número de equipos da edición anterior, pasando de 20 a 18. Con todo, mantívose o sistema de competición, xogando os playoffs polo título os oito primeiros clasificados e os playoffs pola permanencia os catro últimos. Aínda que non houbo ascensos, alén dos descendidos da temporada anterior, dous equipos desapareceron, o Amway Zaragoza e o Baloncesto Salamanca, e outro, o Grupo AGB Huesca, vendeu a maioría das súas accións ao Fuenlabrada.

## Equipos 
## Liga regular 
## Playoffs 
### Playoff do título 
Fonte: Linguasport

### Playoff de permanencia 

CB Murcia Airtel e Baloncesto Fuenlabrada descenden á Liga LEB.

## Clasificación final 
## Notas 
## Véxase tamén
### Outros artigos 
* Liga ACB
* Asociación de Clubs de Baloncesto

### Ligazóns externas
* Páxina web oficial da Liga ACB
I Want to Be a Soldier

***I Want to Be a Soldier*** é un filme español dirixido por Christian Molina que se estreou no 2010.

## Sinopse 
Alex, un neno de oito anos que parece sentir unha fascinación morbosa polas imaxes de carácter violento, ten serios problemas de comunicación non só cos seus pais, senón tamén cos seus compañeiros da escola. A súa vía de escape é a invención de dous amigos imaxinarios.

## Personaxes 
* Fergus Riordan como Alex
* Ben Temple como o Astronauta Capitán Harry / Sarxento John Cluster
* Andrew Tarbet como o Pai
* Jo Kelly como a Nai
* Valeria Marini
* Cassandra Gava
* Josephine Barnes
* Robert Englund como o psiquiatra
* Danny Glover como o director do colexio

## Notas 
## Véxase tamén 
### Ligazóns externas 
* Ficha na IMDb 
* Web oficial 
* Ficha en Filmaffinity
Complexo Deportivo Carballo Calero

O **Complexo Deportivo Carballo Calero** é un recinto polideportivo da localidade de Carballo, nomeado en honor a Ricardo Carballo Calero.

## Historia
Este recinto, inaugurado en 1995, está confeccionado a imaxe e semellanza do seu curmán da Zona Escolar e situado ao carón do Colexio Bergantiños. O edificio conta cun pavillón polideportivo (chamado popularmente Pavillón Bergantiños) de linóleo (renovado no 2008) no que xoga os seus partidos como local o Escola Lubiáns (equipo local de hóckey a patíns), así como cunha piscina climatizada empregada polos distintos clubs da localidade e que conta cunhas bancadas con capacidade para 300 espectadores. No ano 2009 abriuse no complexo unha sala de fitness de 180 metros cadrados á disposición dos cidadáns.

No ano 2021 tiveron que realizarse reformas no pavillón para solucionar os problemas de filtración de auga, humidade e condensación.

En 2024 o Concello de Carballo acometeu unha reforma integral do pavillón cun investimento de 300&nbsp;000&nbsp;euros cos que se renovou completamente o pavimento da pista, deseñado para a práctica de baloncesto, fútbol sala, balonmán, bádminton, voleibol, patinaxe e hóckey a patíns. Durante as obras instalouse un sistema hidráulico que permitirá o axuste do valo fixo empregado nos partidos de hóckey a patíns.

## Notas 
## Véxase tamén 
### Ligazóns externas 
* Información na páxina web do Concello de Carballo
Madison Square Garden

O **Madison Square Garden** é un pavillón multiúsos sito na illa de Manhattan, na cidade de Nova York, Estados Unidos. O actual *MSG* ou *Garden* foi construído sobre o antigo recinto (1925 - 1968) do mesmo nome, e inaugurado o 11 de febreiro de 1968. Dende entón converteuse no principal centro de eventos da cidade dos rañaceos.
## NBA e NHL 
[300px|miniatura|Interior do Garden nun encontro dos [New York Rangers|Rangers.]]
O Garden acolle os encontros dos New York Knicks da NBA, e dos New York Rangers da NHL. Actualmente é o pavillón mais antigo na NHL e o segundo mais antigo da NBA. A capacidade é de 19.763 persoas para encontros de baloncesto, e de 18.200 para encontros de hóckey sobre xeo.
## Boxeo 
Ademais de encontros de baloncesto e hóckey sobre xeo, o Madison Square Garden ten acollido moitos dos combates de boxeo máis importantes das últimas décadas, nos que teñen boxeado campións como Muhammad Ali, Joe Frazier, Evander Holyfield, Lennox Lewis, Mike Tyson, Vitali Klitschko, George Foreman etc. A capacidade do pavillón para eses eventos é de 20.789 persoas.

## Concertos 
Outra das actividades importantes que se levan a cabo no Garden son os concertos. Trátase do terceiro recinto mundial polo número de entradas vendidas para actuación musicais, só por detrás do O2 Arena de Londres e do MEN Arena de Manchester.

Nel teñen actuado artistas como  Shawn Mendes, The Beatles, Led Zeppelin, Elvis Presley, Michael Jackson, The Rolling Stones, Metallica, Bon Jovi, Queen, AC/DC, Guns N' Roses, Oasis, Lady Gaga, Madonna, Britney Spears, Spice Girls, U2, Deep Purple, Pink Floyd, Justin  Bieber, etc...
## Véxase tamén 
### Ligazóns externas 
* Páxina oficial do Garden
Álvaro Rodríguez Eiras

**Álvaro Rodríguez Eiras**, nado en Meira o 4 de abril de 1932 e falecido en Lugo o 13 de xaneiro de 2025, foi un político e empresario galego.

## Traxectoria 
En 1961 foi designado alcalde do concello de Meira, posto que ocupou ata 1966. Unha década máis tarde, en 1971, crea a empresa que leva o seu nome, Álvaro Rodríguez Eiras SL, coñecida polo seu acrónimo Aresa, dedicada á venda de fertilizantes e outros produtos agrícolas.

En 1975 fundou o Club Político de Lugo, unha organización encargada de dar a coñecer as distintas ideoloxías da transición; neses anos presidiu a Confederación de Empresarios provincial de Lugo, da que foi o seu primeiro presidentes. En 1981 impulsou, xunto con outros, a creación da Confederación de Empresarios de Galicia (CEG). Foi presidente da patronal galega dende 1981 ata 1982, cando foi substituído por Emilio Pérez Nieto.

## Galardóns 
* Insignia de Ouro da Universidade de Santiago de Compostela.

## Vida persoal 
Casou con Carlota López Ferreiro.

## Notas 
## Véxase tamén 
### Bibliografía 
*
Universidade Autónoma de Barcelona

A **Universidade Autónoma de Barcelona** (en catalán: *Universitat Autònoma de Barcelona*) é unha universidade pública de Cataluña (España), creada en 1968. A maior parte dos seus centros docentes e servizos extra-académicos están no Campus de Bellaterra situado en Cerdanyola del Vallès (Vallès Occidental). Ten tamén centros docentes en Sabadell, Sant Cugat del Vallès, Manresa e na cidade de Barcelona. Conta con 37.166 alumnos e 3.262 profesores.

Forma parte da Rede de Universidades Instituto Joan Lluís Vives.

A UAB imparte 77 titulacións de grao, 328 programas de posgrao e 90 programas de doutoramento.

## Centros docentes 
*Escola de Enxeñaría
*Escola Universitaria de Deseño e Arte, EINA
*Facultade de Biociencias
*Facultade de Ciencias
*Facultade de Ciencias da Comunicación
*Facultade de Ciencias da Educación
*Facultade de Ciencias Políticas e Socioloxía
*Facultade de Dereito
*Facultade de Economía e Empresa
*Facultade de Filosofía e Letras
*Facultade de Medicina
*Facultade de Psicoloxía
*Facultade de Tradución e Interpretación
*Facultade de Veterinaria

## Notas 
## Véxase tamén 
### Ligazóns externas 
* Sitio web oficial da Universidade Autónoma de Barcelona
Golpe en Hawai

***Golpe en Hawai*** (en ) é un filme estadounidense dirixido por George Armitage que se estreou no 2004. Estreouse en galego na TVG o 14 de xuño de 2008.

## Sinopse 
Jack Ryan (Owen Wilson) é un surfeiro pouco fiable que vai dando tombos pola vida. En Hawai coida do xuíz Walter Crewes (Morgan Freeman). Tamén se ve relacionado cunha explosiva muller (Sara Foster), que é en realidade a amante dun magnate (Gary Sinise), un turbio home de negocios e vello rival do xuíz Crewes. Ryan entón deberá elixir entre a muller, os cartos ou o camiño recto.

## Personaxes 
* Owen Wilson como Jack Ryan
* Morgan Freeman como Walter Crewes
* Charlie Sheen como Bob Rogers, Jr.
* Sara Foster como Nancy Hayes
* Vinnie Jones como Lou Harris
* Gary Sinise como Ray Ritchie
* Bebe Neuwirth como Alison Ritchie
* Willie Nelson como Joe
* Harry Dean Stanton como Bob Rogers, Sr.

## Notas 
## Véxase tamén 
### Ligazóns externas 
* 
* Rotten Tomatoes
Bellaterra

**Bellaterra** é un barrio de Cerdanyola del Vallès, constituído en entidade municipal descentralizada, na comarca do Vallès Occidental, na provincia de Barcelona, en Cataluña (España).

## Historia 
Iniciouse como unha urbanización en 1929 que o farmacéutico Bartoméu, parcelou en terreos do seu sogro e conseguiu que se fixese unha parada dos ferrocarrís cataláns, neses momentos operado pola compañía Ferrocarriles de Cataluña S.A. (F.C.C.S.A.), que entrou en servizo o 22 de xuño de 1930.

O martes 6 de xullo de 2010, foi un día histórico para Bellaterra, ao constituírse oficialmente en Entidade municipal descentralizada. A partir de devandita data, Bellaterra deixou de ser un barrio para converterse nunha vila. Ramon Andreu é o presidente da xunta xestora da actual **EMD** ata o mes de maio de 2011.

## Poboación 
A súa poboación no ano 2009 era de 2724 habitantes. A densidade de poboación da zona e o seu trazado ofrecen a oportunidade de crear a terceira Vía Verde de Cataluña, a primeira na provincia de Barcelona.

Dentro do núcleo de poboación pódese encontrar o Parque do Pedregar de Bellaterra, un xardín - museo de 12000 m² con restaurante, grandes xardíns con fontes e saltos de auga e esculturas asinadas por artistas como Subirachs, Crespo Rivera, Vicente Larrea, Vasallo, Charles Collet ou Perceval, así como arcadas de mármore de Carrara e anfiteatro/auditorio ao aire libre para 150 persoas. Tamén no núcleo se encontra a parroquia da Santa Creu.

Entre Bellaterra e o núcleo de Serraperera, encóntrase o campus da Universitat Autònoma de Barcelona.

## Universidade 
En 1970 comézase a construción do campus da Universidade Autónoma de Barcelona (UAB) en Bellaterra. A Autónoma ten 12 facultades e 1 escola universitaria. Ademais, ten 9 escolas universitarias adscritas e 4 centros vinculados, que dependen doutras institucións.[miniatura|Campus universitario da [Universidade Autónoma de Barcelona|UAB en Bellaterra.|centro]]

## Notas 
## Véxase tamén 
### Ligazóns externas 
* Sitio web dos concellos e comarcas de Cataluña
* Sitio web da EMD
* Sitio web oficial da Universidade Autónoma de Barcelona
* Sitio web do Pedregar de Bellaterra
* Facebook do Pedregar de Bellaterra
Emilio Pérez Nieto

**Emilio Pérez Nieto**, nado en Ourense o 2 de xaneiro de 1942, é un empresario galego.

En 2025 foi galardoado coa Medalla Castelao.

## Traxectoria 
Nado no seo dunha familia de empresarios e comerciantes locais, neto de José Ramón Pérez Cid e fillo de Ramón Pérez Rumbao. Estudou Ciencias Económicas na Universidade de Bilbao.

Fíxose cargo da empresa principal do grupo familiar, Pérez Rumbao, SA, que desenvolve operacións no sector do automóbil, dende a venda de turismos e camións, ata a construción de pezas e complementos do automóbil ou a venda de combustíbel.

Presidente da Confederación Empresarial de Ourense durante os anos da transición política, en 1982 fíxose cargo da presidencia da Confederación de Empresarios de Galicia. Estivo neste posto durante dous anos, ata 1984. Tamén foi presidente do Consello Social da Universidade de Santiago de Compostela, así como presidente da asociación empresarial do seu sector en Galicia dende 2009, a Asociación de Concesionarios de Automóbiles de Galicia (ACOAGA), e dende 2010 da Asociación Galega da Empresa Familiar.

## Galardóns 
* Insignia de ouro da Universidade de Santiago de Compostela.

## Notas
Joe Montana

**Joseph Clifford Montana Jr.** (popularmente **Joe Montana**), nado o 11 de xuño de 1956 en New Eagle, Pensilvania, é un ex xogador profesional de fútbol americano, que competiu na National Football League entre 1979 e 1994 defendendo durante 14 tempadas as cores dos San Francisco 49ers e durante outras 2 tempadas as cores dos Kansas City Chiefs, sempre ocupando a posición de quarterback.

Montana está considerado un dos mellores quarterbacks da historia por ter liderado aos 49ers á vitoria en catro Super Bowls: 1982, 1985, 1989 e 1990, fazaña tan so superda polo quarterback dos New England Patriots Tom Brady, con seis, e igualada por  Terry Bradshaw dos Pittsburgh Steelers dos anos 1970,

## Estatísticas 
## Véxase tamén 
### Ligazóns externas 
* Joe Montana no Salón da Fama da NFL
Órbita xeoestacionaria

miniatura|dereita|Órbita xeoestacionaria. Unha persoa observando desde a Terra en rotación (nun punto fixo) pensaría que o satélite é un punto fixo do ceo.
miniatura|dereita|Vista de dous satélites xeoestacionarios.
A **órbita xeoestacionaria** (ou **GEO** polas súas siglas en inglés) é unha órbita xeosíncrona circular que pasa directamente de oeste a leste seguindo o ecuador terrestre (latitude 0°), a 35.786&nbsp;km de altura, acompañando sempre co mesmo período orbital o movemento de rotación da Terra. As características desta órbita convértena en ideal para satélites de comunicación permitíndolles permanecer fixos respecto a un punto da Terra. As localizacións dos distintos satélites xeostacionarios só varían en lonxitude, xa que a súa latitude é sempre 0º (están todos sobre o ecuador).

## Historia 
O concepto de órbita xeoestacionaria foi creado polo ruso Konstantin Tsiolkovskii o principio do século XX, que escribiu textos de ciencia e ciencia ficción sobre viaxes espaciais. En 1920 Herman Potocnik descríbe unha órbita dunha estación espacial situada a unha altitude 35.900&nbsp;km  que ten un período de rotación igual ao da rotación da Terra, polo que parece flotar nun punto fixo no ecuador da Terra.

Pero a persoa que popularizou a idea foi Arthur C. Clarke que, nun artigo publicado en 1945, suxeria que **foguetes estacionarios poden  dar cobertura de radio**, suxerindo que unha rede de tres satélites intercalados no ecuador terrestre permitirían dar cobertura de radio a toda a superficie da terra.

O Syncom 3, lanzado en 1964, converteuse no primeiro satélite xeoestacionario, cumprindo o que vaticinara Clarke case 20 anos antes.

## Principais usos 
As órbitas destes satélites teñen unha altitude de 35.786&nbsp;km sobre o nivel do mar, e a súa órbita segue sempre a do ecuador terrestre. Un só satélite xeoestacionario permite dar cobertura ao 42 % da superficie terrestre, e unha constelación de satélites poden dar cobertura á zona situada entre as latitudes 81°N e 81°S.

Emprégase principalmente para satélites de comunicación e meteorolóxicos.

## Limitacións 
Co tempo, ao ser a órbita xeoestacionaria moi usada, acabou por ter problemas de espazo para situara tantos satélites, polo que sepoden dar interferencias ou choques entre eles. Para evitar isto os satélites teñen combustible para volver á súa posición corrixindo as desviacións de posición quese puideran producir, orixinadas pola forza de atracción da Terra a Lúa é o Sol.
Non obstante, cando o seu combustible se esgota, estes satélites poden representar unha amenza para outros satélites. Para evitalo, antes de que isto se produza, elévase o satélite a unha altitude máis alta, evitando danos noutros satélites.

## Véxase tamén 
### Outros artigos 
* Órbita baixa terrestre
*Órbita media terrestre
*Órbita alta terrestre
*Satélite artificial

### Ligazóns externas 
* Órbita xeoestacionaria
Confederación de Empresarios de Galicia

A **Confederación de Empresarios de Galicia**, coñecida polo seu acrónimo **CEG**, é unha organización empresarial, a máis importante de Galicia. Creouse en 1981.

## Estrutura
A CEG non está formada por empresas a título individual, senón á súa vez por asociacións sectoriais de empresas. No seu conxunto, estas asociacións contan entre os seus membros con 100.000 empresas de Galicia. Ademais, está estruturada internamente nas catro confederacións provinciais: a Confederación de Empresarios da Coruña, a Confederación de Empresarios de Lugo, a Confederación Empresarial de Ourense, e a Confederación de Empresarios de Pontevedra.

Desde a súa creación é membro da Confederación Española de Organizacións Empresariais (CEOE) e da Confederación Empresarial da Pequena e Mediana Empresa (CEPYME).

Como representación do empresariado galego, a CEG participa tamén noutros órganos colexiados, como o Consello Económico e Social de Galicia, o Consello Escolar de Galicia, os consellos sociais das tres universidades galegas, o Consello Galego de Relacións Laborais, o Consello Galego de Medio Ambiente, o Consello Galego de Saúde, o Consello Galego do Voluntariado, ou a Mesa Galega da Emigración.

## Historia
Fundada en 1981, logo do acordo das catro confederacións empresariais provinciais de Galicia, o seu primeiro presidente foi Álvaro Rodríguez Eiras. En 1982 este foi substituído por Emilio Pérez Nieto, que á súa vez foi substituído en 1984 por José Pablo Rodríguez-Martiñán, que foi presidente da Confederación ata 1990. Sucedeuno en 1991 o que daquela era exalcalde de Vigo Antonio Ramilo, que dimitiu en 2001 logo dun escándalo contable, substituíndo no cargo Antonio Fontenla. En 2013 accedeu ao cargo o daquela presidente dos empresarios pontevedreses José Manuel Fernández Alvariño, tras vencer o seu antecesor nas eleccións. En 2021, e logo duns anos remexidos onde se sucederon distintos presidentes en pouco tempo, escolleuse como presidente a Juan Manuel Vieites, empresario do sector conserveiro.

## Notas
José Luis Pérez Estévez

**José Luis Pérez Estévez**, nado en Marcón o 26 de outubro de 1952, é un político galego do PPdeG.

## Traxectoria
Delineante de profesión. Foi tenente de alcalde do concello de Meis polo PPdeG entre 1995 e 1999. Presentouse ás eleccións municipais de 1999 encabezando a candidatura do PPdeG e foi elixido alcalde por maioría absoluta. Continuou como alcalde nas sucesivas eleccións, sempre con maioría absoluta.

Nas eleccións municipais de 2019 perdeu a alcaldía en favor de Marta Giráldez Barral do PSdeG.

## Notas
## Véxase tamén
### Outros artigos
*Eleccións municipais en Meis

### Ligazóns externas
*Entrevista en *La Voz de Galicia*
Universidade Ramon Llull

A **Universidade Ramon Llull** (en catalán: *Universitat Ramon Llull*) é unha universidade privada de inspiración cristiá situada en Barcelona, Cataluña (España), nomeada así en recordo do beato Ramon Llull.

## Historia 
Foi fundada o 1 de marzo de 1990 e aprobada polo Parlamento de Cataluña o 10 de maio de 1991. As súas institucións fundadoras foron: 
* Facultade de Filosofía da Universidade Ramon Llull, cuxo orixe remontar ao século pasado. 
* Instituto Químico de Sarrià (IQS), que iniciou as súas actividades universitarias o ano 1916. 
* Fundación Blanquerna, fundada en 1948. 
* Enxeñería e Arquitectura La Salle con máis de cen anos de existencia.

O 10 de outubro de 1989 estas institucións, baixo a presidencia do Cardeal Narcís Jubany e xunto á *Fundación Círculo de Economía* e o apoio de personalidades representativas da sociedade civil catalá, constituíron a fundación que creou a universidade: **Universidade Ramon Llull Fundación Privada**. Actualmente a Fundación ostenta o goberno supremo da URL a través do seu padroado.

Desde a súa constitución, a URL tivo unha estrutura de federación que potencia a personalidade dos centros que a integran. Nos seus anos de existencia, a Universidade Ramon Llull estendeu progresivamente as súas actividades e foi integrando ás seguintes novas institucións federadas, ata alcanzar as 10 institucións que actualmente a compón:

* Observatorio do Ebro. 
* ESADE (Escola Superior de Administración e Dirección de Empresas). 
* Facultade de Educación Social e Traballo Social Pere Tarrés. 
* Instituto Universitario de Saúde Mental Vidal i Barraquer. 
* Instituto Borja de Bioética. 
* Turismo Sant Ignasi (TSI).

Como centro asociado, atópase a Escola Superior de Deseño (ESDI).

Froito desta evolución foi a creación de novas facultades e escolas así como a ampliación da oferta de estudos ata, actualmente, 46 titulacións. A partir do curso 2006/2007 a Universidade Ramón Llull empezou a ofrecer estudos de posgrao oficiais dentro do marco do Espazo Europeo de Educación Superior.

## Notas 
## Véxase tamén 
### Ligazóns externas 
* Sitio web da Universidade Ramon Llull 
* Lei 12/1991 de 10 de maio, de recoñecemento da Universidade Ramón Llull
Esfingomielina

[miniatura|350px|EsfingomielinaNegro:[esfingosinaVermello:fosfocolinaAzul:ácido graxo.]]
A **esfingomielina** é un tipo de esfingolípido presente nas membranas celulares animais, especialmente abundante na vaíña de mielina que rodea os axóns de moitos nervios. Xeralmente consiste nunha ceramida unida á fosfocolina (máis raramente fosfoetanolamina). Nos humanos as esfingomielinas supoñen ~85% de todos os esfingolípidos.

## Composición 
Nos humanos pénsase que a esfingomielina é o único fosfolípido de membrana que non contén glicerol.

Como todos os esfingolípidos a esfingomielina contén unha ceramida hidrófoba, formada por un ácido graxo unido por enlace amida ao aminoalcohol esfingosina. A esta ceramida está unida unha cabeza polar constituída por un fosfato e a colina, formando a fosfocolina, ou ben un fosfato e etanolamina, formando a fosfoetanolamina. Por levaren fosfato as esfingomielinas son fosfolípidos, e por levaren esfingosina son esfingolípidos, polo que son fosfoesfingolípidos.

As esfingomielinas son lípidos anfipáticos, xa que a súa molécula ten unha parte apolar ou hidrófoba (a ceramida) e unha parte polar ou hidrófila (a fosfocolina ou fosfoetanolamina).

## Función e localización 
Son un constituínte das membranas e ultimamente se viu que poden desempeñar funcións na transdución de sinais na célula. A hidrólise feita pola esfingomielinase da esfingomielina da membrana libera ceramidas, que funcionan como segundos mensaxeiros, que activan unha serie de quinases e factores de transcrición, que median na apoptose.

A membrana plasmática das células está moi enriquecida en esfingomielinas, que se atopan fundamentalmente na capa externa ou exoplásmica da membrana, aínda que tamén hai algunhas evidencias que indican que tamén poden aparecer na capa interna.. Ademais, a esfingomielinase-2 neutra, un encima que degrada a esfingomielina liberando ceramida, localízase exclusivamente na capa interna da membrana, o que é unha evidencia máis que suxire que tamén hai esfingomielinas nesa capa.

## Doenzas relacionadas 
As esfingomielinas poden acumularse de forma anormal en diversos tecidos nunha rara doenza hereditaria chamada enfermidade de Niemann-Pick, da que existen os tipos A e B. É unha enfermidade xenética causada pola deficiencia no encima esfingomielinase, que orixina a acumulación de esfingomielinas no páncreas, fígado, pulmóns, medula ósea, e cerebro, provocando danos neurolóxicos irreversibles. O tipo A da doenza dáse en nenos moi pequenos. Caracterízase por ictericia, agrandamento do fígado, e danos cerebrais graves. Os nenos con este tipo de doenza raramente viven máis de 18 meses. O tipo B implica o agrandamento do fígado e do páncreas, que xeralmente se produce antes da adolescencia, pero o cerebro non está a afectado. A maioría dos pacientes presentan niveis de encima <1% do normal.

Un exceso de esfingomielinas nas membranas dos glóbulos vermellos do sangue, como ocorre na abetalipoproteinemia, causa unha anormalidade na forma dos glóbulos vermellos, que recibe o nome de acantocitose.

## Notas 
## Ligazóns externas 
* Lipid Library Sphingomyelin and related lipids.
Gazprom

**Gazprom** (en ruso: Публи́чное акционе́рное о́бщество «Газпром», *Publichnoe Aktsionernoe Obshchestvo Gazprom*) é unha empresa gasística rusa, o maior extractor de gas natural no mundo e a maior compañía do país. Ten a súa sede en Moscova.

## Historia 
Foi fundada en 1989 controlada actualmente polo Estado ruso. Ten 415.000 empregados e vendas anuais por 31.000 millóns de dólares (2004). O valor de mercado da empresa, 270 mil millóns de dólares (est. maio de 2006), convértea na terceira corporación máis grande do mundo. Controla o 15 % das reservas mundiais de gas e unha considerábel cantidade das de petróleo. O 6% da compañía é propiedade de firmas alemás.

Os principais proxectos de gasodutos inclúen Nord Stream e South Stream.

## Véxase tamén 
### Ligazóns externas 
* Sitio oficial
Steve Young

**Jon Steven Young** (popularmente **Steve Young**), nado o 11 de outubro de 1961 en Salt Lake City, Utah, é un ex xogador profesional de fútbol americano, que competiu na National Football League entre os anos 1985 e 1999, defendendo durante dúas tempadas as cores dos Tampa Bay Buccaneers, e durante outras 13 tempadas as cores dos San Francisco 49ers.

## Carreira 
Nas súas primeiras dúas tempadas como profesional na NFL (1985 e 1986), xogando en Tampa Bay Buccaneers, disputou 19 encontros como *quarterback* titular, dos cales o equipo perdeu 16. Neses 19 encontros Young tan só conseguiu dar 11 pases de *touchdown*, e sufriu 21 intercepcións. Malia súas malas actuacións cos Buccaneers, Bill Walsh, o adestrador dos San Francisco 49ers, viu algo nel, e fichouno para ser o suplente de Joe Montana no equipo.

Young debutou cos 49ers na tempada 1987 fronte ós Chicago Bears despois dunha lesión de Montana, facendo unha grande actuación con catro pases de touchdown, que valeron para gañar o encontro por 41-0. Nas seguintes tempadas, malia súa suplencia, fixo varias actuacións salientables, demostrándolle ó seu adestrador que cando Montana se retirase, el sería un substituto de confianza.

Os 49ers gañaron as Super Bowls de 1989 e 1990, pero para Steve Young eses dous títulos non eran propiamente seus. Antes do comezo da tempada 1991, Montana sufriu unha grave lesión, que lle fixo perderse tódolos encontros daquel ano. Young colleu a titularidade do equipo, e xa non a deixou ata 1999, facendo que o propio Montana, unha vez recuperado, tivese que marchar a outro equipo.

En 1992 e 1994 foi elixido MVP da NFL, sendo esta última a tempada mais salientable da carreira de Steve Young, xa que foi a que rematou co quinto título dos 49ers, na Super Bowl XXIX disputada en xaneiro de 1995, na que tamén foi elixido MVP.

Nos últimos anos da súa carreira Young tivo varias lesións que baixaron o seu rendemento. Non obstante, cando se retirou, Young tiña varios récords históricos da competición que actualmente aínda non foron superados.

## Véxase tamén 
### Outros artigos 
* NFL
* Super Bowl
* San Francisco 49ers
* Tampa Bay Buccaneers
Disteleoloxía

miniatura|dereita|O alemán Haeckel, primeiro en enunciar as bases da teoría disteleolóxica.
A **disteleoloxía** é o punto de vista filosófico que defende que a existencia non ten causa final, é dicir, non ten un sentido último, fin ou propósito. Trátase dun termo moderno inventado e popularizado por Ernst Haeckel.

## Historia e características 
A disteleoloxía é unha forma activa e optimista de ateísmo dende o punto de vista da ciencia. Estivo asociada nun principio con Haeckel e os seus seguidores, e hoxe en día está principalmente ligada ás formulacións teóricas de Richard Dawkins, Sam Harris ou Christopher Hitchens.

A filosofía occidental, dende Copérnico, foi avanzando de maneira progresiva cara a unha visión disteleolóxica, dun modo oposto ás perspectivas filosóficas e sobre todo relixiosas tradicionais. Por outra banda, as escolas filosóficas que rexeitan a disteleoloxía son o idealismo alemán (filosofías de Hegel e Schelling), a teoría integral e gran parte das doutrinas promulgadas polos seguidores do principio antrópico.

Tamén se chamou disteleoloxía á liña de razoamento da filosofía da relixión que se opón ao argumento teleolóxico e proclama que discordia, medo e mal no universo, suxiren a inexistencia de Deus ou forza creativa que subxaza, ou que, no caso desta existir sería un ente malevolente.

## Notas 
## Véxase tamén 
### Bibliografía 
* Chisholm, Hugh, ed (1911). *Dysteleology*. *Encyclopædia Britannica* (Undécima edición). Cambridge University Press. 

### Outros artigos 
* Existencialismo
* Epistemoloxía

### Ligazóns externas 
* *The Case for a Creator: Dysteleology* , artigo en *Daylight Atheism*. 
* *Analogías disteleológicas*, artigo de Mario A. López.
Grupo Santillana

O **grupo Santillana** é un conxunto de editoriais con gran presenza en España e Iberoamérica. Naceu a partir da editorial Santillana, fundada por Jesús de Polanco, Juan A. Cortés e Francisco Pérez González en 1958. O seu nome homenaxea á localidade de Santillana del Mar, coñecida vila de Cantabria, comunidade autónoma española á que se remontaban as súas orixes. Dende o ano 2000 está integrado no Grupo Prisa.

## Véxase tamén 
### Ligazóns externas 
* Páxina web
Indalecio Tizón Covelo

**Indalecio Tizón Covelo**, nado en Vigo o 9 de xuño de  1921 e finado na mesma cidade o 3 de xuño de 2013, foi un político galego.

## Traxectoria 
Fillo de Indalecio Tizón Reboreda e María Covelo Raimúndez. Estudou o bacharelato e perito industrial en Vigo. Emigrado na Arxentina durante 16 anos, foi dirixente de institucións galegas e autor da audición *Ventana a Galicia* en lingua galega. Pertenceu á Rueda Americana de la Amistad e á cooperativa de Autores Marplatenses que lle editou o libro *Algunos poemas y otros más*. Presidiu a comisión que tratou o problema do emigrante no I Congreso da Emigración Galega celebrado en Buenos Aires en 1956.

Retornou a Galicia en outubro de 1966 e foi candidato a procurador en Cortes polo terzo familiar pola provincia de Pontevedra con Leopoldo García Ortega en 1967, aínda que finalmente retiraron as súas candidaturas ao non admitir a Xunta provincial do Censo os seus folletos de propaganda. Volveu emigrar a Arxentina, significouse na oposición exterior ao franquismo.

Ao seu regreso instalouse en Vigo. Membro da Xunta directiva da Federación Mundial de Sociedades Galegas, presidiu a comisión que organizou o Congreso da emigración galega celebrado en Vigo en xuño de 1976. Ingresou no PSOE e foi Secretario de Relacións Políticas da Federación Galega en 1978. Membro da executiva nacional galega do PSOE, foi candidato ao Senado pola provincia de Pontevedra nas eleccións de 1979. Membro da comisión redactora do Estatuto dos dezaseis, o 9 de xuño de 1979 foi nomeado conselleiro no Segundo Goberno da Preautonomía presidido por Xosé Quiroga Suárez, cargo do que dimitiu o 6 de decembro. Foi candidato á executiva no Congreso extraordinario dos socialistas galegos celebrado en agosto de 1980.

Abandonou o PSOE e integrouse no Partido Galeguista, sendo elixido Vicesecretario no III Congreso celebrado en decembro de 1983. Cando en 1984 o Partido Galeguista decidiu integrarse en Coalición Galega Indalecio Tizón formou parte da súa comisión xestora. En 1986 foi candidato de Coalición Galega ao senado por Pontevedra.

## Notas 
## Véxase tamén 
### Bibliografía 
*
Río Omolon

O **río Omolon** é un longo curso fluvial ruso, localizado no extremo nordés de Siberia, o principal afluente do río Kolyma, que á súa vez verte as súas augas no golfo do Kolyma, na parte central do mar de Siberia Oriental. Administrativamente, o río discorre polo óblast de Magadán, o distrito autónomo de Chukotka e a república de Saxa da Federación Rusa.miniatura|dereita|Ríos Kolyma e Omolon.

## Véxase tamén 
### Ligazóns externas 
* Problemas no río Omolon